CELEX: 52008DP0024
Language: da
Date: 2008-01-31 00:00:00
Title: Europa-Parlamentets afgørelse af 31. januar 2008 om fortolkning af forretningsordenens artikel 19 om formandens opgaver

21.3.2009   
            
            
               DA
            
            
               Den Europæiske Unions Tidende
            
            
               CE 68/36
            
         Europa-Parlamentets afgørelse af 31. januar 2008 om fortolkning af forretningsordenens artikel 19 om formandens opgaver
   
      Europa-Parlamentet,
   
   
               —
            
            
               der henviser til skrivelsen af 24. januar 2008 fra formanden for Udvalget for Konstitutionelle Anliggender,
            
         
               —
            
            
               der henviser til forretningsordenens artikel 201,
            
         
               1.
            
            
               vedtager følgende fortolkning af artikel 19:»Artikel 19, stk. 1, kan fortolkes således, at de beføjelser, der tillægges i medfør af denne bestemmelse, omfatter beføjelse til at standse overdreven brug af indlæg som f.eks. bemærkninger og indlæg til forretningsordenen, stemmeforklaringer, anmodninger om særskilt eller delt afstemning eller afstemning ved navneopråb, hvis formanden er overbevist om, at disse klart har til formål at skabe og vil resultere i en længerevarende og alvorlig hindring for mødets afvikling eller tilsidesættelse af andre medlemmers rettigheder;«
            
         
               2.
            
            
               pålægger sin formand at sende denne afgørelse til Rådet og Kommissionen til underretning.